 1 Samuel 14  O wee ruo otu ụbọchị na Jọnatan nwa Sọl gwara onye na-ejere ya ozi nke bu ngwá agha ya, sị: Bịa ka anyị gafere banye nebe ndị Filistia, bụ ndị nọ nofe nke ọzọ, na-eche nche. Ma ọ gwaghị nna ya.Sọl bi ná mpụga Gibia nokpuru osisi pọmigranet nke dị na Migrọn; ndị ya na ha nọ dị ihe dị ka narị ndị ikom isii.Ahaịja nwa Ahaịtọb, nwanne Ịkabọd, nwa Finihas, nwa Ilaị, onye nchụàjà Jehova na Shaịlo, yi efọd. Ma ndị Izrel amaghị na Jọnatan apụọla.Ma nagbata ụzọ Jọnatan chọrọ isi gafere ka ọ gaa buso ndị Filistia na-eche nche agha, e nwere nkume dị elu nke pịrị ọnụ notu akụkụ, nweekwa nkume dị elu nke pịrị ọnụ nakụkụ nke ọzọ, aha otu bụ Bozez, aha nke ọzọ abụrụ Sine.Otu ọnụ ugwu ahụ bụ ogidi nebe ugwu ma chee ihu na Mikmash, nke ọzọ dị na ndịda ma chee ihu na Giba.Jọnatan wee gwa onye na-ejere ya ozi, nke na-eburu ya ihe agha, sị: Bịa ka anyị gafere banye nebe ahụ ndị ikom ahụ a na-ebighị úgwù nọ na-eche nche. Ma eleghị anya, Jehova ga-arụrụ anyị ọrụ, nihi na ọ dịghị ihe na-egbochi Jehova isi naka ọtụtụ mmadụ ma ọ bụ naka mmadụ ole na ole mee ka e nwee nzọpụta.Onye na-eburu ya ihe agha wee sị ya: Mee ihe ọ bụla dị gị nobi. Chee ihu ebe ọ bụla masịrị gị. Lee, eso m gị dị ka obi gị si chọọ.Jọnatan wee sị: Lee, anyị ga-agafere banye nebe ndị ikom ahụ nọ, ka anyị mee ka ha hụ anyị.Ọ bụrụ na ha asị anyị, Guzonụ ebe ahụ ruo mgbe anyị bịakwutere unu! anyị ga-eguzo nebe ahụ, anyị agaghịkwa agbago nebe ha nọ.Ma ọ bụrụ na ha asị, Bịanụ buso anyị agha! anyị ga-agbagokwa, nihi na Jehova ga-enyeferịrị ha naka anyị, nke a ga-abụkwara anyị ihe ịrịba ama.Ha abụọ wee mee ka ndị agha Filistia na-eche nche hụ ha. Ndị Filistia wee sị: Lee ndị Hibru ka ha si nọgba ha zoro na-apụta.Ndị ikom ahụ na-eche nche wee sị Jọnatan na onye na-eburu ya ihe agha: Gbagokwutenụ anyị, ka anyị gosi unu ihe! Ozugbo ahụ, Jọnatan sịrị onye na-eburu ya ihe agha: Sowe m, nihi na Jehova ga-enyeferịrị ha naka Izrel.Jọnatan wee jiri aka ya na ụkwụ ya na-agbago, onye na-eburu ya ihe agha sokwa ya nazụ; ha wee malite ịda nihu Jọnatan, onye na-eburu ya ihe agha nọkwa na-egbu ha nazụ ya.Ndị mbụ Jọnatan na onye na-eburu ya ihe agha gburu nime ala dị otu eka dị ihe dị ka ndị ikom iri abụọ.Mgbe ahụ, ndị niile nọ nebe ha mara ụlọikwuu nọhịa mara jijiji, tinyere ndị niile na-eche nche; ìgwè ndị agha na-akwakọrọ ihe makwara jijiji, ọbụna ha onwe ha, ala malitekwara ịma jijiji, o wee ghọọ ịma jijiji si naka Chineke.Ndị nche Sọl bụ ndị nọ na Gibia nke Benjamin wee hụ ya, ma, lee! ọgba aghara na-agbasa ebe niile.Sọl wee sị ndị ya na ha so: Biko, gụọ mmadụ niile ọnụ ma mara onye si netiti anyị pụọ. Mgbe ha gụrụ ndị mmadụ ọnụ, lee! Jọnatan na onye na-eburu ya ihe agha anọghị nebe ahụ.Sọl wee sị Ahaịja: Bute igbe ezi Chineke nebe a! Nihi na ụmụ Izrel bu igbe ezi Chineke nụbọchị ahụ.O wee ruo na ka Sọl na-agwa onye nchụàjà ahụ okwu, ọgba aghara ahụ nke dị nebe ndị Filistia mara ụlọikwuu gara nihu, na-adịwanye ukwuu. Sọl wee sị onye nchụàjà ahụ: Hapụwa.E wee kpọpụta Sọl na ndị niile ya na ha so. Ha wee bịarute nọgbọ agha ahụ, ma, lee, mma agha onye nke ọ bụla gburu mmadụ ibe ya; ọgba aghara ahụ dị nnọọ ukwuu.Ndị Hibru bụ ndị dụnyeere ndị Filistia úkwù noge gara aga, ndị sokwa ha gbagoo wee gbaa ebe ha mara ụlọikwuu gburugburu, ọbụna ha onwe ha nọ na-adụnyere Izrel bụ ndị so Sọl na Jọnatan úkwù.Ndị Izrel niile bụ ndị zoro nógbè Ifrem nke bụ ugwu ugwu nụrụ na ndị Filistia agbaala ọsọ, ha onwe ha kwa wee chụrụ ha banye nọgbọ agha ahụ.Jehova wee zọpụta Izrel nụbọchị ahụ, agha ahụ wee ruo Bet-even.Ihe taara ndị Izrel akpụ nụbọchị ahụ, nagbanyeghịkwa nke ahụ, Sọl mere ka ha ṅụọ iyi, sị: Onye a bụrụ ọnụ ka onye ga-eri ihe tupu anyasị bụ, ruokwa mgbe m ga-abọworị ọbọ nahụ ndị iro m! Ọ dịghịkwa onye ọ bụla detụrụ nri ire.Ndị ala ahụ niile wee bata nọhịa, mgbe mmanụ aṅụ jupụtara nala.Mgbe ndị ahụ batara nọhịa, lee! mmanụ aṅụ na-atasị, ma ọ dịghị onye tinyere aka ya nọnụ, nihi na ha na-atụ egwu iyi ahụ ha ṅụrụ.Ma Jọnatan anụghị mgbe nna ya mere ka ndị ahụ ṅụọ iyi, o wee matịa mkpara o ji naka rụnye ọnụ ya nụgbụgbọ mmanụ aṅụ ahụ, tinye ya nọnụ ya, anya wee doo ya.Otu nime ndị ahụ wee zaa, sị: Nna gị mere ka ndị Izrel ṅụọ iyi, sị, Onye a bụrụ ọnụ ka onye ga-eri nri taa bụ! Ike wee malite ịgwụ ha.Otú ọ dị, Jọnatan sịrị: Nna m ebutewo nsogbu nala a. Biko, leenụ otú anya doworo m maka na m detụrụ ntakịrị mmanụ aṅụ a ire.Lezienụ ihe gaara eme ma a sị na taa ndị Izrel riri ihe ha hụrụ bụ ndị ha kwatara naka ndị iro ha! Nihi na ka ọ dị ugbu a, ndị Filistia e gburu ehibeghị nne.Nụbọchị ahụ, ha nọ na-egbu ndị Filistia malite na Mikmash ruo Aịjalọn, ike wee gwụ ndị Izrel nke ukwuu.Ndị Izrel wee jiri anyaukwu na-amaburu ihe a kwatara nagha, na-akpụrụ atụrụ na ehi na ụmụ ehi ma na-egbu ha nala nkịtị, ndị Izrel wee malite irikọta ha na ọbara ha.Ha wee gwa Sọl, sị: Lee! Ndị Izrel na-emehie Jehova site nirikọta anụ na ọbara ha. O wee sị: Unu emewo omume aghụghọ. Burugodịnụ ụzọ kwatara m otu nnukwu nkume.E mesịa, Sọl sịrị: Gbasaanụ netiti ndị Izrel, sịkwanụ ha, Ka onye ọ bụla nime unu kpụtara m ehi ya, onye ọ bụla nime unu kpụtakwara m atụrụ ya, gbuokwanụ ha ma rie ha nebe a, unu emehiekwala Jehova site nirikọta ha na ọbara ha. Nihi ya, onye nke ọ bụla nime ndị Izrel kpụtara ehi ya nabalị ahụ wee gbuo ya nebe ahụ.Sọl wee wuoro Jehova ebe ịchụàjà. O ji ya malite iwuru Jehova ebe ịchụàjà.Mgbe e mesịrị, Sọl sịrị: Ka anyị gbadaa chụwa ndị Filistia nabalị ma na-ebukọrọ ihe ha ruo nisi ụtụtụ, ka anyị gharakwa ịhapụ onye ọ bụla nime ha. Ha wee sị: Mee ihe ọ bụla dị gị mma. Onye nchụàjà ahụ wee sị: Ka anyị bịaruo ezi Chineke nso nebe a.Sọl wee malite ịjụ Chineke ase, sị: Ọ bụ m gbadaa chụwa ndị Filistia? Ị ga-enyefe ha naka Izrel? Ma ọ zaghị ya nụbọchị ahụ.Sọl wee sị: Bịanụ nso nebe a, unu niile bụ ndị isi Izrel, chọọnụ ka unu mata otú e si mee mmehie a taa.Nihi na dị nnọọ ka Jehova, bụ Onye Nnapụta Izrel, dị ndụ, ọ bụrụgodị na ọ bụ Jọnatan nwa m mere ya, ọ ga-anwụrịrị. Ma ọ dịghị onye ọ bụla nime ndị ahụ niile zara ya ihe ọ bụla.O wee gwa Izrel dum, sị: Unu onwe unu ga-anọ notu akụkụ, mụ na Jọnatan nwa m ga-aga nakụkụ nke ọzọ. Ha wee sị Sọl: Mee ihe dị gị mma.Sọl wee sị Jehova: Chineke Izrel, biko, jiri Tọmịm zaa anyị! Nza wee ma Jọnatan na Sọl, ndị Izrel wee pụọ.Sọl wee sị: Feenụ nza iji mara onye ọ bụ netiti mụ na Jọnatan nwa m. Nza wee ma Jọnatan.Sọl wee sị Jọnatan: Gwa m, Gịnị ka i mere? Jọnatan wee sị ya: Neziokwu, aratụrụ m ntakịrị mmanụ aṅụ dị nọnụ mkpara m ji naka. Lee m! Ka m nwụọ!Sọl wee sị: Ka Chineke mee otú a, ka ọ tụkwasịkwa ihe na ya, ma ọ bụrụ na ị nwụghị, Jọnatan.Ma ndị Izrel sịrị Sọl: Jọnatan ọ ga-anwụ, bụ onye mere ka e nwee nzọpụta a dị ukwuu nIzrel? Tụfịakwa! Dị nnọọ ka Jehova dị ndụ, otu ntutu isi ya agaghị ada nala; nihi na ya na Chineke rụrụ ọrụ taa. Ndị Izrel wee si otú a napụta Jọnatan, ọ nwụghịkwa.Sọl wee kwụsị ịchụ ndị Filistia, ndị Filistia wee laa nobodo ha.Sọl wee malite ịchị Izrel, na-ebuso ndị iro ya niile agha gbaa gburugburu, Moab na ụmụ Amọn na Idọm na ndị eze Zoba nakwa ndị Filistia; ebe ọ bụla o chere ihu, ya alaa ha niyi.O wee na-akpa ike, meriekwa Amalek ma napụta Izrel naka ndị na-akwakọrọ ihe ha.Ụmụ ndị ikom Sọl bụ Jọnatan na Ishvaị na Malkaị-shua, ma a bịa naha ụmụ ya ndị inyom, aha nke ada bụ Mirab, aha nke ọ tọrọ bụ Maịkal.Aha nwunye Sọl bụ Ahinoam, ada Ahimaz, aha onyeisi ndị agha ya bụkwa Abna nwa Nee, nwanne nna Sọl.Kish bụ nna Sọl, Nee bụ nna Abna bụ nwa Abayel.Agha wee na-esiri ndị Filistia ike nụbọchị niile nke Sọl. Ọ bụrụ na Sọl ahụ onye ọ bụla bụ dimkpa ma ọ bụ dike, ọ na-akpọrọ ya. 